Verî ke weçînitişê serekkomarîye bêro kerdene xeylêk bajaran de vera kurdan û soyalîstanê ke îqtîfaq de yê, operasyonê qirkerdişê sîyasîyî ameyî kerdene.
Operasyonê qirkerdişê sîyasîyî yo ke merkezê ci Tekirdag o 4ê înan Çanakkale de,  bi desan kesî bi îdîaya "endamîya rêxisitene" ameyî destbendkerdene.
Çanakale de Hemserekê HDPyî Omer Faruk Kiriç, îdarekarê partîye Seza Buyukkiliç, Turgut Haskan û hemsereko verên ê DBPyî Veysel Kutluay,qezaya Keşanî ya  Edirne de îdarekarê SYKPyî Mehmet Akyurek ameyî destbendkerdene.
Nameyê tay kesanê ke ameyî destbendkerdene wina yê: “Hilmi Karaoglan, Zubeyde Karaoglan, Serkan Karaoglan,Senem Ozbey, Servet TaşkIn, Mehmet AkyUrek, Sibel Kayikçi, Cezmi yaman, Rahmi Direk,Ayla Eroglu, Omer Faruk Kiriç, Deniz Erdem, Seza Buyukkılıç, Veysel Kutluay, Turgut Haksal.”
Mêrdîn de polîsan saetanê serê sibayî de eşt xeylêk adresan ser. Operasyonanê qirkerdişê sîyasîyî de Qoser, Nisêbîn, Stewr û Dêrikî de 13 kesî bi îdîaya "endamîya rêxistene" ameyî destbendkerdene. Nameyê kesanê ke ameyî destbendkerdene wina yê: "Mahmut Damar, Metin Yilmaz, Sami İldem, Şukru Durgan, Abdullah Çelik, Yavuz Demirkiran, Osman Sigi, Recep Turk, Huseyin Soylemez, Şiyar Koç, Faris Alak, Firat Demir û Mehmet Şerif Kavak."
Çarçeweya cipersayîşê Serdozgerîya Komare ya Mersinî de Mersin, Anqara, Antalya, Adana û Izmir de polîsan eşt xeylêk keyeyan ser. Serdozgerîye seba ke xoverdayoxanê zîndanî rê hetkarî kerda derheqê 28 kesan de qerarê tepiştişî da. Heta nika nînan ra 24 kesî ameyî destbendkerdene.
Nameyê tay kesanê ke ameyî destbendkerdene wina yê: Muxabîra MA Delal Akyuz, Hemserekê HDPyî yê Yenîşehîrî Îbrahm Kaylan, hemsereko verên ê HDPyî Emrah Deniz, îdarekarê partîye Devrim Aydin, îdarekarê DBPyî Kadri Ezel, Cengiz Dere, îdarekarê Çukurova TUAYDERî  Esmer Oguz, Selim Ekici,  Azat Taş, Endamê Meclîsê Ciwanan ê HDPyî Sureyya Ceylan, Ozkan YalçIn û Beşir Acar, Yusuf Korkut, Nebi Korkut, Ramazan Çatuk, Ramazan Aslan, Ferhat Demir, İbrahim Durak, Engin Aydemir, Erhan Beyhan, Hamza Arpaç, Mehmet Kapan û Ozkan Yalçin.
Hetê bînî ra kesê ke Anqara de rîyê tewrbîyayîşê Newroze ra ameybî destbendkerdene, demê nezaretê înan ame dergkerdene.
22ê gulane de bi bahaneya fîrazkerdişê Newroze  Endamê Meclîsê Partîye (PM) yê HDPyî Bedrîye Irmak û Nebahate Çaplan, Halîl Guzel,  Bariş Guzel, Ahmet Guzel, Aykut Bozkuş, Cahît Gumuş, Yasîn Bahçivan, Samet Ayataç, Kadîr Aytaç ,Mert Ustundag û  Ramazan Aggoz ameybî destbendkerdene.
